JohanHeinsen/ENO huggingface dataset:
Den Vest-Sjællandske Avis, 1838-01-30
Udenlandske Efterretninger. J den Berlingske Avis læses følgende Extract af de med Posten fra Hamborg til Nyborg ankomne Blade, meddeelt igjennem Telegrapherne.
Den Vest-Sjællandske Avis, 1838-01-30
Af Børsenhalle: Biskopperne af Münster og Paderborn have tilbagekaldt Anerkjendelsen af Conventionen af 1834 Den 16de er den Würtembergske overordentlige Landdag aabnet i Stuttgart.
Den Vest-Sjællandske Avis, 1838-01-30
Af Correspondenten: Paris den 15de Januar. Tilligemed flere Beretninger og Slottet i St. Petersborg, skal Courerer, have bragt Efterretning om, at General Rüdiger til Foraaret med 40000 Mand skal afgaae til Tscherkassien, hvor Russerne skal have lidt et betydelig Tab.
Den Vest-Sjællandske Avis, 1838-01-30
Endvidere er igjennem Telegrapherne meddelt Følgende fra Nyborg: Trende Jisbaade have fra Sprog overført til Knudshoved de Kjøbenhavnske ordinaire Brevposter af 16de og 20de Januar og de Kjøbenhavnske Personposter af 15de og 19de Januar med de til disse Poster henhørende Reisende; disse trende Baade havde været underveis paa Beltet fra den 27de Januar Kl. 7 om Morgenen indtil den 28de om Morgenen, Kl. 6.
Den Vest-Sjællandske Avis, 1838-01-30
En Færgebaad fra Korsør, som savnedes, er forliist nordenfor Rome. De tvende dermed fulgte Reisende tilligemed Skipperen og tvende af Mandskabet ere komne i Land paa Hindsholmen, hvorfra de senere ere indtrufne til Nyborg, men to af Mandskabet druknede.
Den Vest-Sjællandske Avis, 1838-01-30
(Ved Avisens Slutning manglede 6 udenlandske Poster.)De Russiske Militair-Colonier, skildrede af Marschal Marmont.
Den Vest-Sjællandske Avis, 1838-01-30
Enhver Soldat i Colonierne tjener 15 Aar i de active Eskadroner, 5 i Reserven og bliver derpaa endnu 5 Aar tjenstdygtig i sin Familie, hvilket giver en Tjenestetid af 25 Aar. Ved disse organiserede Reserver og den Understøttelse, som Befolkningen tilbyder, der, endskjøndt Alle have de nødvendige Forkundskaber, dog aarligt kun stiller 5 Mand af 1000 Sjæle, har ethvert Regiment i Tilfælde af en Krig en disponibel Reserve paa 3000 Mand, hvilket beløber sig til halvtredie Gang saa meget som Regmentet selv, og dette Forhold maa stedse tiltage. Betragter man Militair-Colonierne med Hensyn til Militairbestyrelsen og de keiserlige Finantser, saa finder man Følgende: Keiseren giver Sold til Soldaterne, Klæde til Munderingerne og Vaaben til Tropperne; alt Øvrigt erholdes fra Colonierne selv. Derved vindes følgende Fordeele: et Cavallerieregiment paa 1600 Mand koster i Rusland Finantserne 600000 Rubler aarligt, men i Colonierne kun 250000; desuden have de Keiseren tilhørende Agre, der dyrkes ved Hoverie til Regimenternes Brug, afgivet saa stort Overskud, at de leverede en stor Deel af Provianteringen til Tyrkekrigen og afhialp den ved treaarig Tørke opstaaede Nød. Colonierne have ikke følt Noget til den Nød, der trykkede andre Provindser, saa at, naar engang Reservemidlerne ere bragte til et bestemt Punkt, Øvrighederne endnu aarligt ville kunne sælge en anseelig Mængde Korn til Fordeel for Finantserne.
Den Vest-Sjællandske Avis, 1838-01-30
Med Hensyn til Jndtægterne vilde den nuværende Befolkning i Colonierne, som bestaar af 113420 Personer af Mandkjønnet, efter den i de øvrige Provindser sædvanlige Skat (10 Rubler i Kopskat) betale 1, 131260 Rubler; men nu leverer den 350000 Rubler for hvert Regiment, hvilket for 12 Regimenter udgjør 1,200000 Rubler, uden at regne Jndtægterne af Agrene, som maaskee i Fremtiden ville udgjøre en ligesaa stor Sum. Seer man hen til Befolkningens Tilstand, finder man, at den har vundet meget og dagligen bliver bedre. Endnu for 20 Aar siden vare de usikkre Besiddere af slet dyrkede Marker, med lidt Qvæg, uden Capitaler og uden Beskyttelse, og behialp sig fra den ene Dag til den anden i slette Hytter, nu have degode Huse, gode Marker, mærke neppe deres Afgifter og blive paa alle Maader understøttede i deres Virksomhed og deres Speculationer. Har en Bonde forøget sin Qvægstand og sine Midler tilstrækkeligt for at kunne overtage en Plov, faaer han igjen 90 Dessætiner Land, og denne nye Plov er hidtil endnu slet ingen Skat underkastet. Ved en i Olschanka staaende Reserve-Eskadron besad Bønderne allerede 300 Plove istedetfor 180, og disse overtallige 120 Plove havde hverken Soldater at give Kost til eller Hoverie at yde eller nogen anden Afgift at betale. Desuden er af besparede Summer oprettet en Laanebank til Bøndernes Understøttelse, hvis Capital bestaar af 2 Mill. Rubler. En Colonist kan laane indtil 500 Rubl.; i det første Aar betaler han ingen Renter, i det andet kun 5 pCt.
Den Vest-Sjællandske Avis, 1838-01-30
For 20 Aar siden var fremdeles Befolkningen endnu raa, nu viser den et Mønster paa Orden og god Bestyrelse. Om faa Aar ville Alle kunne læse, skrive rigtigt og regne, og tillige have de religiøse, og sædelige Grundsætninger og dygtige Kundskaber i Landhuusholdningen, fordi de have gode Exempler, i den af Officererne ledede Behandling af de Marker, der dyrkes til Regimentets Bedste. Disse Coloniers hurtige Fremskridt giver mig Beviis for en længe næret Overbeviisning, at Civilisationen kun da skrider hurtigt frem, naar den gaaer ud fra en oplyst Regjering, men at den uden dens Hjælp er et uvist Værk af Aarhundreder. For at gjøre billedet fuldstændigt vil jeg endnu antyde de Forandringer, som ere forefaldne her i 17 Aar. De 12 coloniserede Regimenter i Gouvernementet Cherson havde oprindeligt en Befolkning af 65000 Personer, siden bleve 27219 tilføiede, nu beløber den sig til 113426 Personer. Bønderne besad 96692 Stykker Hornqvæg, nu 220110, 101000 Stykker Faar og Geder ere voxede til 204505, før udsaaede de 98252 Tschetwert Korn, nu 218322. Fremdeles havde Militair-Colonierne foruden den Understøttelse, som de erholdt af deres Magaziner under en tvaarig Mangel, endnu 1834 tilstrækkeligt Forraad til ved en igjen indtræffende Misvært at underholde Befolkningen endnu et Aar. Og dog have de selvsamme Magaziner i det første Tyrkiske Felttog leveret Armeen 178000 Tschetwert Meel og 30000 Tscherw. Havre, i det andet 32000 Tschetw. Meel og 80000 Tsch. Havre, endelig 1833 til de til Konstantinopel sendte Tropper 31000 Tsch. Meel og 38000 Tsch. Havre. Kun et gunstigt Sammenstød af Omstændigheder, kunde imidlertid bevirke, at disse Anstalter trivedes saaledes: en Befolkning, som uden Modsigelse lod sig organisere efter Godtbefindende, umaadelige, yderst frugtbare Marker, som Kronen eiede; og endelig, hvad der rigtignok findes overalt, men dog temmeligt sjeldent, en Mand som Grev Witt, der besad Aandskraft, Udholdenhed og Virksomhed nok for at sætte det igjennem og var saa lykkelig i sin Keisers Jndsigter og Villie at finde en Støtte, som aldrig svigtede. Tænker man sig een af disse Betingelser borte, var et saadant heldigt Udfald umuligt.
Den Vest-Sjællandske Avis, 1838-01-30
Udenlandske Blandinger. Det nuværende Franske Deputeretkammer har imellem sine 457 Medlemmer en Hertug, 10 Marquier, 32 Grever, 9 Vicomter, 27 Baroner og 72 der som Adelige skrive sig de. Æreslegionen har der 4 Storkors, 15 Storofficerer, 32 Commandeurer, 162, Officerer og 171 Riddere, 12 Deputerede have Julikorseet; 4 Medlemmer af Kammeret have meer end tre Embeder, 50 tre, 178 to, 172 eet, og kun 53 ere i en aldeles uafhængig Stilling.
Den Vest-Sjællandske Avis, 1838-01-30
Paa alle Postcontoirer i det forenede Kongerige Storbritannien afgives aarligt 89 Mill. ufrankerede Breve, 7,400000 frankerede, 30 Mill. Aviser; i det Hele 127 Mill. De aarlige Omkostninger af alle Slags beløbe sig til 696526 Pd. Sterl.
Den Vest-Sjællandske Avis, 1838-01-30
Jndenlandske Efterretninger. Kjøbenhavn den 26de Januar 1838. Commissarier, fra Dansk og Svensk Side ere sammentraadte her i Byen for at regulere Handelsforholdene imellem Danmark og Sverrig og i Særdeleshed imellem Sjælland, og Skaane. Under den nærværende for Kjøbenhavns Handel meget sørgelige Periode er den Skaanske Handel af langt større Vigtighed og Betydning end tidli(Kbhvnsp.) gere. Jgjennem det Slesvig-Holsteen-Lauenborgske Cancellie er under 19de Decbr. f. A. udkommet en Forordning angaaende Reguleringen af de Bidrag, som Communerne have at yde til Straffeanstalterne i Glückstadt, saavelsom af disse Anstalters oekonomiske Forhold, for Hertugdømmerne Slesvig og Holsteen.
Den Vest-Sjællandske Avis, 1838-01-30
Under 9de d. M. er igjennem samme Cancellie udkommet en Placat angaaende de Rettigheder, der tilkomme Besiddere af Fideicommisgodser, som ere blevne i Forbindelse med Nationalbanken, for Hertugdømmerne Slesvig og Holsteen.
Den Vest-Sjællandske Avis, 1838-01-30
J Ugen fra den 20de til den 27de Januar ere her i Staden ægteviede 11 Par, fødte ere 57, hvoraf 31 Drenge og 26 Piger; døde ere 87, hvoraf 2 Mænd, 26 Qvinder, 17 Drenge og 20 Piger. Saaledes ere 30 flere døde end fødte.
Den Vest-Sjællandske Avis, 1838-01-30
Da Beboerne af Fiskerleiet Snedkersteen paa en Opfordring til imod Betaling at afgive Sjouvere til Pompning af Vagtskibet Briggen Møen efter dets Uheld havde erklæret, at de frivillig og uden Betaling vilde møde, naar Kongens Tjeneste fordrede deres Hjælp, og da de dernæst mødte ved deres Foged og 36 af de bedste Mænd, der stode i 12 Timer om Natten ved Pomperne, samt gave Tilsagn om atter at give Møde, naar de bleve kaldede, har Hs. Majestæt ladet bemeldte Fiskerleies Beboere tilkjendegive sin allerhøieste Tilfredshed med deres udviste Forhold.
Den Vest-Sjællandske Avis, 1838-01-30
Ledige Embeder. Under det Danske Cancellie: Vinkel og Rind Sognekald i Viborg Stift, 200 Rbd. - Nørrenissum Sognekald i Ribe Stift, 171 Rbd.
Den Vest-Sjællandske Avis, 1838-01-30
Under Sundheds Collegiet: Regiments-Chirurgicatet ved det 3die Jydske Jnfanterie-Regiment.
Den Vest-Sjællandske Avis, 1838-01-30
Befordringer og Afgang. Under General-Toldkammer- og Commerce-Collegiet: Den 30te December 1837 er constitueret Krydsbetjent S. Sandberg, beskikket til Krydsbetjent i Munkeboe under Odense Toldsted, den 2den Jan. 1838 Strandtoldbetjent under Helsingøers Toldsted og Districtscommissair ved Kystpolitiet C. H. Trolle, Dannebrogsmand, til Grændsetoldcontrolleur ved Toldskjellet mellem Nørrejylland og Hertugdømmet Slesvig.
Den Vest-Sjællandske Avis, 1838-01-30
Bemærkninger over de for Slagelse udfærdigede Valglister.
Den Vest-Sjællandske Avis, 1838-01-30
(Jndsendt.) Det lader til, at vor Communevalbestyrelse i Slagelse har været uheldig i at forstaae og forklare dennye Communal-Anordning. J den første Bekjendtgjørelse om den forestaaende Valghandling læste man, at der skulde foretages Valg paa 9 Borgerrepræsentanter; men da der blev gjort opmærksom paa, at dette formeentligen stred imod Anordningen, bekjendtgjordes nogle Dage efter, at der efter senere derom tagen Bestemmelse, som formeentlig hjemlet i Anordningen" kun skulde foretages Valg paa 6 Borgerrepræsentanter. Dernæst lader det til, at Valgbestyrelsen urigtigt har udeladt af Listerne flere Borgere, der baade ere valg berettigede og valgbare. Jblandt disse ville vi nævne Krigsraad Schjøtt, Eier af Slagelse Postherbergeergaard, Capitain Recke, Eier af Smedegades Mølle, og Hjulmand Jens Anton ved Oxe broe. Hvad den Første angaaer, synes ingen tænkelig Grund at kunne findes til hans Udelukkelse; Hjulmand J. Anton, som er Borger i Byen og boer paa dens Grund, synes ei heller at kunne udelukkes efter Forordningens Ord. Hvad Capitain Recke angaaer, synes den Henviisning, som i Communal-Anordningens § 7 gjøres til § 4, aldeles ikke at kunne angaa ham, da han som næringsdrivende Borger i Byen betaler Næringsskat, besidder sit retligt erhvervede Borgerskab, inden den nye Anordning udkom, uagtet han ikke stadigt, men hyppigt og ofte dagligen har sit Ophold paa Møllen, hvor han holder Dug og Disk med egne Folk.
Den Vest-Sjællandske Avis, 1838-01-30
Da Redactionen ikke tør antage, at alle dens Læsere have Communal-Anordningen ved Haanden, anseer den det for passende at anføre de Steder deraf, som i denne Anledning kunne komme i Betragtning.
Den Vest-Sjællandske Avis, 1838-01-30
J 81 læses, Under Jagttagelse af, hvad i 5 6 er fastsat (at en Borgers Valgrettighed maa bortfalde, naar Borgerskabet af en eller anden Aarsag ophører), skal enhver Borger være berettiget til at deeltage i Valget af Borgerrepræsentanterne. Men kun De, der enten have en saadan Grundeiendom, som efter § 4 hjemler Adgang til Borgerskab, eller der, som Næringsbrugere, ere ansatte til Næringsskat af en vis Størrelse, der for enhver Kjøbstad bliver at bestemme i dens Regulativ, kunne vælges til Repræsentantere, hvorhos stedse 3 af disses Tal bør bestaae af Grundeiere." J § 4 læses: "De, der i Kjøbstaden, eller paa dens Grund eie Gaarde eller Huse, der enten ere behæftede med Grundtaxt eller efter anden Regel, der i en eller anden By maatte træde i Stedet for Grundtaxt, bidrage til de Kjøbstædudgifter, der efter Loven og Anordningerne skulle lignes deels paa Grund deels paa Næring, skulle, naar de tillige have deres personlige Hjem i Byen, have Adgang til, efter aflagt Borgereed, at erhverve Borgerskab, uden Hensyn til om de tillige ere Næringsbrugere eller ikke, dog kun naar Eiendommen er af en vis Værdie, som i enhver Kjøbstads Regulativ nærmere vil blive bestemt." Da § 4 angiver de Betingelser, under hvilke en ikke næringsdrivende Jndvaaner i Kjøbstaden kan erhverve Borgerskab, 8 7 derimod, under hvilke Betingelser en Borger er valgbar: indsee vi ikke, hvorledes den, der engang har Borgerskab, ifølge § 4 kan forhindres i Udøvelse deraf. Det synes ogsaa snarere at være den nye Anordnings Hensigt at udvide Borgerskabet end at indskrænke det. – J Anordningens § 13 læses: "Derhos skal Enhver, som har Noget at anke over den foregaaede Valghandling og navnligen over de i Anledning af samme afsagte Kiendelser, hvis hans Anke skal komme i Betragtning, inden 8 Dage, efterat Kiendelsen er afsagt eller Valghandlingen sluttet, have indgivet sin skriftlige til Cancelliet stillede Besværing til Valgbestyrelsen, som uopholdeligen bør tilstille Amtmanden samme med sin Erklæring. Hvis et Valg da i Følge Vort Cancellies Resolution bliver sat ud af Kraft, bliver nyt Valg at foretage." Hvad vil da Følgen kunne blive, ifald En, der er udeladt af Listen over de Valgbare, siden ved Cancelliets Resolution er tjendes for at være valgbar, Vi ere tilbøielige til at troe, at alle de gjorte Valg ville blive erklærede ugyldige, og at der da maa foretages nyt Valg paa alle de Repræsentanter, der for Tiden skulle vælges. Derfor har Sagen forekommet os at være saa vigtig, at vi have troet at burde omtale den noget udførligere. Vi have ogsaa hørt anføre imod de udfærdigede Lister, at Nogle derpaa ere anførte, som formeentligen enten slet ikke eller ifølge den sidste Deel af Anordningens § 7 ikke for Tiden kunne vælges til Repræsentanter; dog ansee vi denne Sag ikke for at være af saa stor Betydenhed, da den let inden Valghandlingen kan rettes.
Den Vest-Sjællandske Avis, 1838-01-30
Svar paa Artiklen, der under Rubriken, For Slagelse blev meddeelt i denne Avis Nr. 16. Paa Grund af, at det Brænde, hvorom i bemeldte Artikel bliver talt, ikke groer paa Smedegades Mølle (den udenfor Slagelse Smedegades Port) og heller ikke paa Slagelse Marker, men bliver kjørt fra Skoven langsad Hovedlandeveien forbi Holbeksveien og oplagt ved bemeldte Mølle til Salg, troer jeg at være fuldkommen berettiget til at kræve og oppebære Bompenge, naar bemeldte Brænde passerer min Bom. Men for at forebygge, at i Fremtiden ved andre Leiligheder ingen Qvæstioner skal fremstaae imellem mig og Medborgere, seer jeg mig herved foranlediget at bekjendtgjøre for Slagelse Jndvaanere nedenanførte Resolution, udstedt af Amtet under 15de Juli 1828. "Bomforpagter Zacharie ved Slagelse har i Anledning af den Hr. Cancellieraaden bekjendte af Smed Øland i Slagelse hertil indgivne Besværing over, at der affordres ham Bompenge, naar han, for at komme til sine paa Byens Marker beliggende Jorder, maa passere igjennem Bommen Nr. 12 m.v., andraget, at det ikke var det omtalte Tilfælde, der har foranlediget Ølands Forespørgsel, men at denne derimod hidrører derfra, at han har nægtet at betale Bompenge for 3 Læs Muursteen, som af ham bleve indførte fra Teglovnen paa Slagelse Kjøbsteds Mark m.v. Foranlediget heraf maajeg tjenstlig anmode Hr. Cancellieraaden behageligen at ville tilkjendegive Smed Øland, saavel som Bomforpagter Zachariæe, at det er utvivlsomt, at den Sidstnævnte i det opgivne Tilfælde har været fuldkommen berettiget til at oppebære de anordnede Bompenge, da de paa Slagelse Kjøbsteds Mark Boende, for saavidt Bompengenes Erlæggelse ved Bommen Nr. 12 angaaer, i alle Henseender blive at betragte som kudenbyes til Slagelse St. Michels Sogn henhørende Avlsbrugere, der i Følge Anordningen af 15de Febr. 1786 og de Conditioner, hvorefter den paagjeldende Bom er bortforpagtet, ikke kan fritages for at svare Bompenge mere end enhver anden Veifarende, undtagen det Tilfælde, hvor de, uden tillige at fare med Læs eller andet deslige, beviisliggen reiser til deres Sognepræst, Sognekirke, Degn, Smedieller Mølle." Dette til Medborgeres Efterretning. Slagelse den 30te Januar 1838. Za chariæe, Forpagter ved Bommen Nr. 12 (udenfor Smedegades Port)
Den Vest-Sjællandske Avis, 1838-01-30
AVERTISSEMENTS. Torsdagen den 15de Februar 1838, og følgende Dage, bliver ved offentlig Auction paa Raadstuen i Ringsted bortsolg de Kjøbmand Chr. H. Qvists Fallitboe af Ringsted tilhørende Ting, bestaaende af Meubler, Sengklæder, Linned, Kobber Messing og Glas samt Handelsvarer, saasom Jsenkram og Manufacturvarer m.m. Auctionen begynder hver Dags Formiddag Kl. 9, og trykte Cataloger kunne 8 Dage forinden Auctionen erholdes paa mi Contoir. Ringsted den 21de Januar 1838. Harhoff.
Den Vest-Sjællandske Avis, 1838-01-30
Søndagen den 4de Februar agter Undertegnede at give sig første Forestilling paa Slagelse Theater. Helsingør den 27de Januar 1838. A. Werligh,
Den Vest-Sjællandske Avis, 1838-01-30
Skuespildirecteur. Fuldblodshingsten Haard, tilhørende en Actieforening i Holbeks Amt, og opstaldet paa Lerchenfeld, bedækker i Aar som de foregaaende Aar for en Betaling af 20 Rbd. rede Sølv for hver Hoppe, med den Betingelse, at den Hoppe, som ikke bliver med Føl, kan det følgende Aar blive bedækket for halv Betaling.
Den Vest-Sjællandske Avis, 1838-01-30
Hopperne kunne modtages til Opstaldning paa Gaarden, og ønsker man dem saa tidlig som muligt anmeldte for Undertegnede. Rothe.
Den Vest-Sjællandske Avis, 1838-01-30
J Sorøe behagelige Omegn er Tersløse Gaards Hovedbygning, tjenlig til en galant Familie, bestaaende af 9 malede og gibsede Værelser, Kjøkken og Spisekammer samt flere gode Beqvemmeligheder, Staldrum, Vognremisse, Karlekammer, Brændehuus, Kielder, Loftsrum, samt en smuk Frugt- og Kjøkkenhauge, at faae tilleie til 1ste Mai 1838. Nærmere Anviisning giver Gjæstgiver Hendrichsen i Tersløse Kroe, som afhandler det Fornødne. Tillige bemærkes, at, om forlanges, Foder og Græsning til 2 Heste og Køer kan erholdes.
Den Vest-Sjællandske Avis, 1838-01-30
Hvor 1 a 2 Skoledisciple kunne faae et godt meubleret Værelse, anvises af Bogtrykker Magnus.
Den Vest-Sjællandske Avis, 1838-01-30
En flink og skikkelig Avlskarl kan faae en fordeelagtig Tjeneste paa Gjerdrup til 1ste Mai, sammesteds kan ligeledes til 1ste Mai en duelig Huusholderske faae Condition paa favorable Betingelser. Gjerdrup den 25de Januar 1838. Qvistgaard.
Den Vest-Sjællandske Avis, 1838-01-30
En stærk Toheste=Kane anvises tilkjøbs af Bogtrykker Magnus.
Den Vest-Sjællandske Avis, 1838-01-30
Oplysning. ønskes om nedenanførte Personer have efterladt Afkom eller ere døde barnløse: Bagger, Else Margrethe, født 1750, Rudolph Moth 1758, af Fuglse Præstegaard; Barthling, Henrik Wessalsen, Præst i Dommerby, 1/5 1743, hans Børn, Wessal f. 1710, Dorthe Sophie 1712 Elsebeth Frederikke 1713, Margrethe Lisbeth 17 1, Peder 1716; Clausen, Frederik Christian, f. 1756, Degnesøn af Hvidovre, Ginkelberg, Øllegaard Wilhelmine, gift med Anders Thonning i Aalborg, og Sødskende: Jens og Christiane Sophie, alle af Junget; Harding, Hans Henrik, Kjøbmand, f. 1710 i Sjørring Præstegaard; Heerfordt, Anders Harding, f. 1739, Jacob 1741 (Kjøbmand i Slagelse), Johannes 1743 (Kjøbmand i Holbek) 1/5 1805, alle af Holbek. Hegelund, Anders, f. 1204, Hans Frederik 1709, Præstesønner af Nestved. Helbech, Rasmus, Degnesøn af Romøe; Holst, Hans Troelsen, Præst i Lunde, 1 1723, hans Sønner, Peder og Christopher: Rasmus eller Christen, Kjøbmand i Aalborg, født puulbech, Christian Ulrich, Provstesøn af Stege; Jversen, Rudolph Bagger, f. 1750, af Kjøge; Langballe, Anders Harding, f. 1724, Elisabeth Marie 1731, af Sjørring Præstegaard; Jens og Sødskende, fødte imellem 1712 og 1716 paa Nebelgaard; Røbe, Marie Sophie, f. 1736, Henricus Olaus 1739, Mathias 1741, Klokkerbørn af Christianshavn; Schow, Hans Nicolai f. 1716, Hanne Elise 1745, Erik Sletting 1749, af Stokkemarke Præstegaard; Anne Elisabeth af Karrebek, gift ved Hirschholm; pans f. 1192, gift i Jylland, af SkibbyChristian, gift ved Nestved Toldorph, Peder, Præst til Kjølstrup, 5 171, hans 6 Børn; Thorning, Anders, Kjøbmand i Aalborg, 1 1791, hans Børn, Peter Christian f. 1780, Kirstine Marie f. 1788, Winther, Rasmus f. 1752, Gjertrud Marie 1754, Anne Marie 1757, Laurs Wanborg 1260, af Harring Præstegaard; Wærlos, Peder f. 1741, Ole 1745, af Vester Ulslev Præstegaard. Zeuthen, Wilhelm Frederik Farenhorst 1/ 1783 (2 Børn; Datteren skal have været gift med en Skomager v. Pahlen). Oplysningerne, der, hvis Descendenter gives, kunne medføre Nytte for Saadanne, og i ethvert Tilfælde ere af Vigtighed for et videnskabeligt Arbeide, bedes portofrit under Mrkt. "Arvinger afgivne i Skovbogade Nr. 105 i Kjøbenhavn. Paa dette Blad, der udgaaer fire Gange ugentlig, modtages Subscription paa alle kongelige Postcontoirer i Danmark og Hertugdømmen; Prisen er, alle Omkostninger iberegnede, 1 Rbd. 2 Mk. 7 1/2 s. Qvartalet.
Den Vest-Sjællandske Avis, 1838-02-01
24 Aarg. Den Ve Sjællandske Avis. st Torsdagen. den 1. Februar. No. 19. V. Redigeret, trykt og udgivet af Peter Magnus i Slagelse. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1838-02-01
Udenlandske Efterretninger. J den Berlingske Avis læses følgende Extract af de med Posten fra Hamborg til Nyborg ankomne Blade, meddeelt igjennem Telegrapherne.
Den Vest-Sjællandske Avis, 1838-02-01
Af Børsenhalle. Over Holland meldes fra London den 18de: Dronningen har udnævnt Lord Durham til General-Gouverneur, Vice-Admiral og General-Capitain over alle Engelske Besiddelser i Nordamerika, og til Over Commissair for at ordne begge Canadaers Anliggender.
Den Vest-Sjællandske Avis, 1838-02-01
London den 19de Januar. J Overhuset har Colonial-Ministeren, i Underhuset Lord Russel andraget paa Suspension af Forfatningen i Nedre-Canada indtil den 1ste Novbr., og paa en Adresse til Dronningen med den Bøn, at ville understøtte Parlamentet i Striden med Canada; begge Andragender fandt i det Hele en gunstig Modtagelse, og Dronningen har besvaret Underhusets Adresse meget deeltagende. Consoliderede Fonds paa Afregning 91 1/2. Danske 3 pCt. 23 og 74.
Den Vest-Sjællandske Avis, 1838-02-01
Paris den 18de Januar. 3 Procents høieste og sidste Priis 7965.
Den Vest-Sjællandske Avis, 1838-02-01
Den 21de Januar. Den nye Spanske Gesandt Marquis de Espeja er ankommet hertil. J Forgaars gik Rygtet, at Regjeringen agtede at forstærke Armeen med 30000 Mand; som Grund angives Nødvendigheden af at sende flere Tropper til Afrika og til Nord-Grændsen.
Den Vest-Sjællandske Avis, 1838-02-01
Brüssel den 29de Januar. St. Stephans Kirken i Gent er afbrændt. Fra Luxemburg meldes, at alle de Belgiske Tropper have erholdt Ordre at vende tilbage til deres forrige Cantonneringer.